
 15.12.2021
 BG
 Официален вестник на Европейския съюз
 L 448/50
 РЕГЛАМЕНТ ЗА ИЗПЪЛНЕНИЕ (ЕС) 2021/2228 НА КОМИСИЯТА
 от 14 декември 2021 година
 за определяне на среднопретеглената стойност на максималните цени за терминиране в мобилни мрежи в Съюза и за отмяна на Регламент за изпълнение (ЕС) 2020/2082
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 531/2012 на Европейския парламент и на Съвета от 13 юни 2012 г. относно роуминга в обществени мобилни съобщителни мрежи в рамките на Съюза (1), и по-специално член 6д, параграф 2 от него,
 като има предвид, че:
 (1)
 Съгласно член 6а от Регламент (ЕС) No 531/2012 от 15 юни 2017 г. местните доставчици не налагат никаква надценка, в допълнение към националната цена на дребно, на роуминг клиенти в която и да е държава членка за входящи регулирани роуминг повиквания, които са в разрешените лимити по политиката за справедливо ползване.
 (2)
 В Регламент (ЕС) No 531/2012 е предвидена обаче възможност да се налага надценка, която обаче е ограничена при входящите регулирани роуминг повиквания до среднопретеглената стойност на максималните цени за терминиране в мобилни мрежи в Съюза.
 (3)
 С Регламент за изпълнение (ЕС) 2020/2082 на Комисията (2) бе определена, въз основа на данните от 1 юли 2020 г., среднопретеглената стойност на максималните цени за терминиране в мобилни мрежи в Съюза, която да се прилага през 2021 г.
 (4)
 Органът на европейските регулатори в областта на електронните съобщения предостави на Комисията актуализирана информация от националните регулаторни органи на държавите членки относно наложените от тях, в съответствие с членове 32, 67 и 74 от Директива (ЕС) 2018/1972 на Европейския парламент и на Съвета (3), максимални цени за терминиране в мобилни мрежи — за всеки национален пазар на едро за терминиране на гласови повиквания в отделни мобилни мрежи, и относно общия брой на абонатите в държавите членки.
 (5)
 Съгласно Регламент (ЕС) No 531/2012 Комисията изчисли среднопретеглената стойност на максималните цени за терминиране в мобилни мрежи в Съюза, като умножи разрешената в дадена държава членка максимална цена за терминиране в мобилни мрежи по общия брой на абонатите в тази държава членка, сумира получените резултати за всички държави членки и раздели получената обща стойност на общия брой на абонатите във всички държави членки, въз основа на данните от 30 юни 2021 г. За държавите членки, чиято парична единица не е еврото, е използван средният обменен курс на валутата им през второто тримесечие на 2021 г., получен от базата данни на Европейската централна банка.
 (6)
 Следователно среднопретеглената стойност на максималните цени за терминиране в мобилни мрежи в Съюза е необходимо да се актуализира.
 (7)
 Поради това Регламент за изпълнение (ЕС) 2020/2082 следва да бъде отменен.
 (8)
 Съгласно Регламент (ЕС) No 531/2012 Комисията следва да преразглежда ежегодно среднопретеглената стойност на максималните цени за терминиране в мобилни мрежи в Съюза в съответствие с настоящия регламент за изпълнение.
 (9)
 Мерките, предвидени в настоящия регламент, са в съответствие със становището на Комитета за регулиране на съобщенията,
 ПРИЕ НАСТОЯЩИЯ РЕГЛАМЕНТ:
 Член 1
 Среднопретеглената стойност на максималните цени за терминиране в мобилни